
E 
tema di cierre di frontera entre Venezuela y islanan ABC 
ta un topico andando pa algun tempo caba. Reciente- 
mente na un radio emisora Latino e prome mandatario Ev- 
elyn Wever Croes a desmentí cu su persona of Aruba ta re- 
sponsabel cu frontera di Aruba y Venezuela ta cera ainda. 
Aruba sigur no ta responsabel, e; a enfatisa. 


Manera por corda, Venezuela tabata esun cu a cera fron- 
tera cu e islanan ABC, lansando acusacion di robo di koper 
(contrabanda) y esaki ta algo cu Aruba no por acepta, e 
mandatario a indica. Despues di 5 luna a yega na palabra- 
cionnan concreto y asina a logra habri frontera. 


Despues atrobe den forma unilateral Nicolas Maduro a cera 
e fronteranan a causa di e hecho cu Corsou a bira e hub di 
un ayudo humanitario di Merca pa e pais Latino aki. “Esaki 
tabata un golpi hopi duro pa nos ... y na mei nan a dicidi 
di habri frontera bek, pero solamente cu Aruba. 
Pero e tabata riba man y Aruba no tabata 
cla pa esaki, pasobra no a palabra nada a 
base di ki condicionnan ta habri e fron- 
tera. E momento ey anos a cera frontera y 
a informa Venezuela pa sinta na mesa y 
habri e deliberacionnan.” Sinembargo, e 
mandatario a indica, for di e momento 
ey autoridadnan di Venezuela no a 
cumpli cu e peticion di Aruba pa 
sinta na mesa. 
Aruba, e mandatario a bisa, kier 
habri e frontera cu palabra- 
cionnan concreto y realisa 
esaki di un forma respon- 
sabel. 


Di otro banda, recientemente Venezuela a pidi Aruba pa haci 
un declaracion cu ta bay habri e frontera y pa despues di 
esey sinta na mesa pa dialogo. Esaki ta algo cu Aruba no ta di 
acuerdo cu ne. A splica cu esey no ta forma di traha pasobra 
mester sinta na mesa prome pa yega na palabracionnan di 
con e apertura ta bay tuma luga, y cual ta e condicionnan. 
“Asina nos no ta traha. Nos ta negocia, yega na palabracion 
y despues nos ta anuncia e reapertura. 


El a sigura cu Aruba kier habri e frontera, y a enfatisa cu no 
ta e isla e cera e frontera inicialmente. Pero e condicionnan 
mester ta bon defini prome cu por anuncia esaki. Apertura 
di frontera ta importante pa Aruba pasobra e por percura 
importacion di cierto productonan na prijsnan hopi mas 
pagabel pa e pueblo. 
A bolbe manda invitacion na Gobierno di Venezuela pa habri 
e frontera maritimo prome y despues esun aereo pa permiti 
bishitanan policial. 


Apertura di frontera ta pone un presion bou di depar- 
tamento 
ehecu- 
tivo di Gobierno, 
pa motibo e ta 
exigi extra control 
di e departamen- 
tonan pa cu cumpli- 
mento di leynan, 
na momento cu tin 
condicionnan poni 
di parti di Hulanda 
pa baha gastonan. 


Prome Minister: 


Venezuela kier anuncia apertura 
di frontera sin sinta na mesa 

D 
espues di termina su landa na di 2do luga den e 50m 
pecho cu un tempo di 27.80, Mikel ta haya su 2do me- 
daya di e Weganan Suramericano Asuncion 2022. 
Mester bisa cu su tempo tabata hopi cerca di e prome luga 
di Brasil cu tabatin un tempo di 27.74 y e atleta di Colombia 
a keda na 3er luga cu un tempo di 27.81. 
HISTORIA pa ARUBA 
Landado Mikel Schreuders a conkista Aruba su prome 
medaya di Oro den e Weganan Suramericano Asuncion 2022. 
Un medaya historico mirando cu e deporte di landamento pa 
prome bes ta logra un medaya di Oro pa Aruba den e Weganan 
Odesur conoci tambe como Weganan Suramericano. Nunca 
Aruba a logra Oro den Weganan Odesur. E landado elite, 
Mikel Schreuders despues di a registra e di 7 miho tempo 
riba e 100m estilo liber e mainta, atardi e mester a landa 
e final cu e miho 7 competidornan di Sur America. Mester 
bisa cu Mikel determina manera semper a sali for di lane 


7 den bon forma. Ya na e split di 50 meter, Mikel tabata 
entre e prome 3 landadonan. Na final Mikel ta mishi como 
e di prome landado bon pa un medaya di Oro marcando un 
tempo di 49.82. 


Henter e delegacion di Aruba a celebra e victoria di Mikel 
engrande cu grito y aplauso. Claro e emocion tabata mas cu 
welcome aki. Pues riba e prome dia di oficial di e weganan 
na Asuncion, Aruba ta logra nan prome medaya. 
Pabien Mikel Schreuders, coach Ismael, AAF y Aruba. 


E 
situacion di Aruba ta alarmante. Si Gobierno no logra 
haya un prestamo rapido pa atende cu su cash flow, e lo 
por cay den “default”. Esaki ta nifica cu e lo no por cumpli 
cu su compromisonan. 
Por a mira cu recientemente Gobierno hunto cu Banco 
Central a anuncia emision di Schatkistpapieren of Treasury 
Bills. E ta un tendencia di Gobierno pa tur luna emiti e tipo 
di documentonan aki cu ta un prestamo a termino corto pa 
un porcentahe hopi abou. 
Den e documentonan emiti e luna aki, y cu e instancianan 
tin te cu 12’or di merdia pa cumpra un parti di esaki, ta para 
cu Gobierno mester di 40 miyon florin presta pa tres luna. 
O sea, e ta paga e debe aki bek completo na januari. Si e 
papelnan di balor aki ta wordo emiti cu e mesun porcentahe 
cu esun di luna pasa, ta nifica cu lo paga 192 mil florin di 
interes pa e 40 miyon cual prestamo ta valido pa tres luna 
solamente. Despues mester pague completo. 
Den e emision cu a tuma luga awo, por cumpra papelnan di 
balor di 250 mil florin of 1 miyon florin. 
E transaccion aki ta mustra cu Gobierno tin un problema 
serio di cash flow. Por a tuma nota cu tur luna Gobierno ta 
haci un prestamo por medio di e papelnan di balor aki. 
Pa loke ta 2022 tur luna a saca e papelnan aki pasobra tur 


luna mester paga suma di esun cu ta vence. Por ehempel, 
Gobierno dia 30 di december ultimo a haya 45 miyon presta 
na 1.34%. Y esaki mester paga bek na maart. Na januari, 
2022, mester a paga e suma cu a presta na october. Y asina 
e ta sigui. 
Si haci un analisis, por saca afo cu den 12 luna di tempo 
Gobierno por medio di Banco Central a emiti e papelnan 
di balor aki cada luna y cu un plaso di vencimento cada 3 
luna, pero diferente nivel di porcentahe. Den e 12 lunanan 
menciona, Gobierno a fia en total via di e sistema aki e suma 
di 440 miyon florin. Pues casi mey biyon florin den un aña 
di tempo. Tres bes a presta 20 miyon; cinco bes 40 miyon y 
cuatro bes 45 miyon. 
Interesante tambe ta pa saca afo cuanto ta e interes a paga 
en total. Un calculo un tiki bruto ta mustra cu den e periodo 
aki a paga casi 3.9 miyon florin na interes. E interesnan 
tabata varia di 1.38% te cu esun mas abou cu tabata 0.48. 
Tin hopi interes pa cumpra e papelnan di balor aki cu no ta 
un riesgo grandi, mirando cu Gobierno mester paga. Y den 
un tempo cortico, tres luna, ta haya un bon suma toch na 
interes. 
E placa aki Gobierno ta uza pa paga su debenan Y tur luna e 
mester paga un di e prestamonan aki cu ta vence. 


Mikel Schreuders ta 
marca historia pa Aruba: 
Oro y Plata den Odesur 


Gobierno den 12 luna a presta casi 
mey biyon na prestamonan cortico 

A 
trobe nos por constata cu Minister di Finansas no ta duna 
bo e noticia corecto y no ta bisa bo e berdad di su intenton- 
an di tuma bo haci. E articulo publica “Cambionan fiscal pa hun- 
to tur paga menos” 
Pa cuminsa e titulo ya caba no ta cuadra cu e realidad. 
Ban ta serio, aki nos por mira cu ningun momento ta intencion 
pa percura cu e pueblo por haya un alivio pa su gastonan diario 
y cu su intentonan lo bay conduci na mas pobresa, aumento di 
criminalidad y aumento di negoshi ilegal di placa falso, y asina e 
minister ta fomentando net lo contrario di loke e ta bisa. 


Trata na compronde kico e ta bisando: pa cuminsa e ta menciona 
cu 60% di e forsa laboral su entrada ta bou di 2500 pa luna. Esey 
kiermen cu esnan cu tin un entrada entre 2405 pa 2500 florin pa 
luna so lo haya entre 0 pa 11.39 bek pa luna di belasting, mien- 
tras cu e resto cu lo ta e mayoria di e 60% lo no haya nada di e 
lolipop aki. Anto tur esnan cu ta gana mas lo conoce un rebaho 
di 2% di inkomstenbelasting pues e ser humano di berdad ta 
central. Asina nos por sigui menciona con e kestion di pinta algo 
negativo mester hacie den un forma positivo pa pone bo kere cu 
nan ta bay yuda bo. 
P’esey mi ponencia cu loke a ser treci dilanti ta bay crea mas 
pobresa y aumenta criminalidad y aumento di entradanan ilegal. 
Anto asina e minister aki kier bin pretende cu e cambionan fiscal 
pa hunto tur paga menos. Of e kier bisa bo den bo cara cu e lo 
sali mas beneficia cu e 60% di e forsa laboral. Hopi bon. Segun 
mi e minister a caba di upgrade su mes den e rango social pa A 
klasse. 
Esaki ta yama traha pa pueblo su miho futuro. Den henter e farce 
aki loke ainda e minister no a bin bisa bo ta cu fuera di e inflacion 
cu e ta papia di dje cu ta aumentando bo gastonan, e ta dunando 
e mas entrada cu e kier sconde pa bo no haya sa. E aumento di 
BBO tambe ta aumenta no cu 1% so pero mas di esey pasobra e 
ta keda cumulativo y inclui den e prijs pues otro aumento di gasto 
di operacion pa e negociante cu lo bay sintie un poco mas duro 
ainda. Awor si bo por bisa cu tur esaki lo trece cu ne cu gobierno 
por cuminsa paga su debenan di tur su fiansanan cu el a haci den 
un corto tempo na luga di maneha su situacion financiero lo ta 
bn, pero alcontrario esaki ta. E debenan ta sigui crece y ainda no 
ta basta. 
Tin un punto cu si e minister ta mudo riba dje, esta di baha su 
gastonan. Esey e no ta papia mes ariba y si e bisa bo algo e ora 
mesora e kier bin pasa bo un 6 pa un 9 atrobe mescos cu ora el a 
bin bisa bo cu el a baha su defecit pa 2022 cu e extra entradanan 
genera pa e inflacion cu nos a conoce. Y cu Gobierno no kier 
coopera cu e pueblo p’asina genera mas entrada. E ora e kier bay 
compara loke ta entrada contra di e gastonan cu en realidad no a 
baha pero a aumenta. Atrobe con mi ta mustra bo algo negativo 
pa bo kere cu e ta positivo. 


Figurabo e aumento di BBO hunto cu e inflacion ta cuanto esaki 
lo bay costa bo y cuanto e bondad cu bo ta wordo pinta door di 
e minister y su team lo yuda bo den esaki compara cu su propio 
beneficio riba su entradanan banda di tur loke e no ta contribui 
na belasating pero si cu pueblo ta paga pe. 
Henter e presentacion aki ta un farce cu lo pone Aruba den un 
situacion mas precario ainda door cu ta bay cuminsa raca mas. Y 
di e turistanan tambe cu sigur cierto momento lo bay realisa cu 
e placa no ta bay caminda cu e mester bay y si esaki lo conduci 
na menos turismo ta nifica menos entrada y ken lo mester paga 
atrobe y di unda lo kier bay saca esaki? 


Ta un solucion so tin den e caso aki: Gobierno mester bin cu 
medida di baha su gastonan y tambe baha gasto di operacion pa 
e comerciantenan p’asina nan por duna un miho prijs calidad y 
servicio na nan clientela. Di e forma aki por tin un balansa den e 
reparticion di e bienesnan, di un forma mas husto cu e ta actual- 
mente pa hunto nos tur por biba riba e isla aki. 
Un colaborador di AWEMainta 


E berdad di loke Minister 
di Finansa a bin ta bisa bo 

U 
n grupo di trahado disgusta di C- 
mart cual negoshi no a conoce su 
apertura ainda, a wordo retira diabier- 
na ultimo y ta trata aki di 22 trahado, 
kendenan a wordo sorprendi pa e deci- 
sion di gerencia pa haci esaki. 
Segun e trahadonan, nan retiro ta debi 
cu nan no a cumpli cu nan responsabi- 
lidad laboral y e grupo a wordo avisa 
cu e retiro ta valido ya cu tur trahado 
cu ta den su periodo conoci como 
“proeftijd”, por wordo manda cas sin 
mas y pa colmo esaki ta legal tambe. 
E caso aki, e tipo di abuso laboral aki, 
no ta cos nobo ya cu for di un tempo 
caba e tipo di abuso aki a bin ta 
tumando luga, principalmente despues 
di e crisis di pandemia caminda den tur 
sector laboral, tin manipulacion cu e 
regla aki ta bin ta tumando luga. 
Tin negoshi cu ta uza e triki aki pa 
mas c’un aña caba ya cu ta mas facil 
deshaci di trahadonan den un forma 
mucho mas facil, cu permiti nan mes 
drenta servicio permanente caminda e 


ora ta bira mas dificil pa manda un of 
otro trahado cas. 
Den e caso ariba menciona, ta mustra 
cu a haci uzo di un grupo grandi di 
trahado pa yuda den e set up pa asina 
logra un “start up” mas rapido pero 
awor cu e etapa aki ta cla, un gran 
parti di e grupo di trahado aki, no ta 
necesario mas y nan a wordo manda 
cas, algo cu no a wordo confirma ainda 
pero tin tur indicacion cu esaki ta loke 
a tuma luga. 
Pa colmo e dunado di trabou ta den 
su pleno derecho di manda cualkier 
trahado cas cu ta den su periodo di 
prueba, sea cu e dunado trabou no por 
hustifica esaki legalmente of no pero 
e ley di proeftijd ta permiti e tipo di 
abuso aki wordo aplica sin mas. 
Hasta tin trahadonan cu siendo malo 
ta presenta na trabou cu tur conse- 
cuencia cu esaki por tin, ya cu tambe 
tin e pensamento cu ningun trahado cu 
ta den su proeftijd, ta wordo permiti pa 
keda cas ya cu esey supuestamente 


ta un motibo pa e wordo retira “legal- 
mente” ya cu e ta den su periodo di 
prueba. 
Si esaki ta corecto, anto e ta un abuso 
di marca mayor y un peliger serio pa 
otro coleganan cu por wordo contagia 
dor di un trahado cu lo por ta carga un 
virus contagioso, manera entre otro e 
covid. 
Ta cuanto trahado cu den nan tempo di 
prueba lo a presenta na trabou siendo 
cu nan tabata positivo, cu nan no a ni 
bay controla ya cu nan no kier a perde 
nan trabou y asina por sigui menciona 
cantidad di otro problema cu e pensa- 
mento ridiculo aki riba biramento malo 
durante di proeftijd y un departamento 
di labor cu ta permiti esaki tuma luga. 
Hasta trahadonan cu a cumpli cabal- 
mente cu nan responsabilidad profe- 
sional den e tempo di prueba, ta wordo 
man cas ya cu e dunado di trabou sola- 
mente a mal uza e trahadonan aki pa 
keda cla mas lihe cu su proyecto y ta 
algo cu ta inaceptabel. 


Trahadonan retira den tempo di prueba 


Minister di Labor tin cu investiga abuso di periodo di prueba 


Manehado di bar 
a lesa permiso robes 


D 
ialuna marduga banda di 1.20 polisnan par- 
truyando den Santa Cruz, a bin tuma not cu 
e negoshi cu nomber di Weng Kee Bar & Res- 
taurant, ainda tabata habri y cu tabatin varios 
auto staciona dilanti di e luga. 
Polisnan a conta cinco persona pafo di e luga 
y otro cuater den e bar parti paden y tambe cu 
musca tabata skeiro cu volumen halto y mesora 
a dicidi di bay controla e permiso di e luga. 
Den e luga polisnan a papia cu e homber di 
inicial C. y a pidi su persona pa mira e permiso di 
e luga caminda a bin constata cu e luga mester 
a cera masha rato caba. 
Segun e homber C, el a kere cu e permiso di e 
bar lo tabata cora te 3’or di marduga pero el 
a compronde y el a wordo ordena pa saca tur 
hende for di e bar, para e musica y manda tur 
hende cas loke el a haci tambe. 

T 
a pa algun tempo caba ta bisto cu 
partidonan politico a inicia cu nan 
campaña politico, anticipando cu gabi- 
nete Wever Croes II lo no tin mucho tem- 
po di bida mas mirando desaroyonan cu 
a bin ta tumando luga. 


Hopi ta kere cu futuro di e gobierno aki, 
ta depende di e decision cu RMR tuma 
dia 21 di october venidero relaciona 
cu si gabinete Wever Croes lo haya un 
“aanwijzing” of no henter e plan di haci 
loke CAft a urgi for di mas di algun aña 
caba pa drecha financia publico, a ser 
logra of no. 
Apesar di e esfuerso grandi aki, prin- 
cipalmente partido MEP ta hibando un 
campaña formal den su sostenedonan, 


anticipando cu ta dificil pa e coalicion 
actual cu e tin cu partido RAIZ, lo por 
sigui conta cu e mayoria minimo cu e tin 
na e momentonan aki den Parlamento. 


Cu MEP ta den campaña ta sin duda ya 
cu ya caba tin cantidad di reunionnan di 
contacto tumando luga pa algun tempo 
mientras cu principalmente e minis- 
ternan di partido MEP, ta promoviendo 
tur loke nan por promove of inventa pa 
promove pa impresiona su votadonan. 
Kisas e actividad promocional efectua 
dialuna mainta, ta uno cu mas a hala 
atencion, caminda tres minister cu ta 
forma parti di e actual gabinete den 
representacion di MEP, esta EvelynWever 
Croes, Dangui Oduber y Endy Croes, a 
tene un conferencia di prensa 
na trapi di sero di Hooiberg, pa 
anuncia cu lo bay drecha e trapi 
di e sero aki. 
No cu esaki ta un di e proyec- 
tonan mas importante pa duna 
economia di e pais aki un push 
formal pero e hecho cu tres dia 
prome, e mesun gobierno di 
Prome Minister Eveloyn Wever 
Croes, pa medio di Minister di 
Financia Xiomara Maduro, a 
informa pueblo cu BBO defini- 
tivamente lo wordo aumenta te 
na 7% y cu e medida aki ta un 
preparacion pa introduccion di 
BTW dentro di algun luna, mien- 
tras cu intencion di e aumento 
aki, ta pa ranca 70 miyon for di 
pueblo y for di sector comercial. 
Despues di a haci e participa- 
cion aki den un forma in-usual 


diabierna atardi, a spera cu dialuna 
mainta Prome Minister lo bin papia cu su 
pueblo, dunando un splicacion di kico su 
gobierno ta haciendo y kico mas e lo bay 
haci den lunanan cu ta bin. 


Fuera di e aumento di BBO y anuncio cu 
BTW ta sigui vigente y dentro di poco 
e lo wordo introduci, tampoco Prome 
Minister a bin c’un aclaracion riba otro 
medida cu diasabra ultimo a drenta na 
vigor, esta introduccion di e lista positivo 
di remedinan cu pueblo tin cu paga awor 
riba su mes. 
Tampoco Prome Minister y su gabinete a 
dicidi di expande riba e grito di auxilio cu 
parlamentarionan di fraccion di MEP a 
haci na Den Haag siman pasa, caminda a 
practicamente solicita pa Hulanda duna 
Aruba “kwijtschelding” di e debe cu a 
bira mas grandi dor di e ayudo di sosten 
financiero relaciona cu e pandemia di 
covid. 


A pidi indirectamente pa Hulanda 
converti e prestamo aki den un tipo di 
“schenking” pero gabinete Wever Croes 
II no a presenta ningun cifra concreto 
te ainda y riba e topico importante aki, 
riba cual Secretario di Estado Alexandra 
van Huffelen a reacciona caba diabierna 
ultimo, tampoco Prome Minister di Aruba 
a reacciona. 


Proyecto trapi sero Hooiberg, tabata 
mas importante cu e otro problemanan 
cu pais Aruba ta confrontando na e 
momentonan aki demostrando un biaha 
mas con robes e prioridadnan di gobi- 
erno ta na e momentonan aki. 
Pa mustra e falta di capacidad ta keda 
demostra na e hecho cu e tres manda- 
tarionan a wordo compaña pa cuater 
parlamentario cu supuestamente tin cu 
controla e seriedad di gobernacion. 


Campaña electoral confirma 


Despues di pidi “kwijtschelding” 
partido MEP contento cu trapi di Hooiberg 

P 
ermiti un espacio den boso corant pa expresa algo cu a 
tuma luga siman pasa pero cu mi no ta kere tin cu pasa 
bay sin mas, ya cu TUR, hende, TUR instancia cu ta biba of 
funciona den pais democratico, tin cu respeta derecho di 
otro. 
Loke a hala mi atencion siman pasa, tabata e decision di 
Ministerio Publico, kende a manda informa e ciudadano 
Melony Croes Paesch, esposa di ex Minister Paul Croes, cu 
e departamento aki a dicidi di no sigui cu su apelacion den 
casacion contra di e decision di Corte Superior. 
Manera ta conoci durante di tratamento di e caso Ibis 
den Corte di Prome Instancia, Melony Croes Paesch 
a wordo haya culpabel di entre otro e acusacion serio di 
labamento di placa pero ora cu el a apela e decision aki, 
Corte Superior a dicidi cu e acusacion aki no a wordo proba 
y cu e anula e decision di Corte den Prome Instancia. 
Ministerio Publico no tabata di acuerdo cu e decision aki 
y a dicidi di apela e decision y a manda e caso pa Corte di 
Casacion, hunto cu e apelacion di esposo di Melony, esta 
Paul Croes kende tambe a bay corte na Den Haag. 


Mi a tuma nota di contenido di e carta di Ministerio Publico na 
e ciudadano Croes Paesch y ni maske con mi trata di inter- 
preta contenido di e carta aki, trata di realmente compronde 
loke Minister Publico kier splica e persona di Melony Croes 
Paesch, no a resta nada otro cu conclui cu Ministerio Publico 
tin e poder pa abusa di hende, te na un limite cu nan mes ta 
viola derecho di otronan, sin cu algo por wordo haci pa e 
tipo di abuso aki. 
Famia Croes Paesch, tin casi shete aña di ta bou acoso 
constante di Ministerio Publico, un acoso cu tin cu wordo 
considera como un persecucion formal, sea persecucion 
legal of politico pero cu ta persecucion ta un hecho y esaki 
a tuma luga den un forma inhumano dado momento. 
Ministerio Publico a permiti autoridadnan hudicial drenta 
den cas di e famia aki den ora tempran di mainta, spierta e 
pareha y nan yiunan chikito hincando susto den e muchanan 
inocente aki, pone nan sinta den e cas mientras c u nan 
tabata coba tur caminda. 
A humiya e ex Minister Paul Croes c’un detencion preven- 
tivo cu a supera hasta castigo di hendenan cu a wordo haya 
culpabel pa crimen cometi y mientras cu uzando sistema 
legal den mal forma, a horta privacidad di e famia aki limi- 
tando kico nan mag di haci of keda sin haci mientras cu nan 
a wordo laga den libertad condicional. 
A scucha y registra tur yamada telefonico di e señora aki y 
su casa pa añanan largo, a laga aparatonan di scucha comb- 
ersacionnan den cas di e famia aki, pues un acoso di marca 
mayor y caminda pa shete aña largo, por bisa cu famia Croes 
Paesch ta den un prizon sin bara di hero. 
Nunca antes a conoce un tipo di caso asina, 
caminda ciudadanonan ta wordo hinca den un 
skina sin salida, limita den nan libertad di move- 
cion, limita den nan bida diario y priva, presiona 
den un forma inhmano sigur ora cu mira con 
muchanan inocente a wordo someti na e manio- 
branan legal aki di un Ministerio Publico cu no a 
respeta derechonan cu nan tambe kier pa wordo 
respeta pero nan mes no ta respeta. 
E carta di Ministerio Publico pa Melony Croes 
Paesch siman pasa, tabata un carta cu a confirma 
algo cu hopi a teme for di comienso di e caso 
Ibis aki, esta cu acusacionnan den e caso aki, 
realmente a wordo confirma awor pa Ministerio 
Publico, di ta un caso caminda persecucion legal 
of politico a wordo aplica contra di e famia aki y 
sigur contra di Melony Croes Paesch. 
Ministerio Publico simplemente no por wordo 
permiti pa laba man di e abuso cometi aki contra 
di e ciudadano menciona pero atrobe kico por 
haci contra di un institucion cu ultimo añanan 
su forma di procede ta wordo cuestiona formal- 
mente. 
Nomber y adres conoci pa redaccion. 


Opinion personal 


Caso Melony Croes 
Paesch di acusacion 
awor pa persecucion! 

D 
en Haag/Amsterdam – N’e monumento 
“Het Groeiend Monument” a tuma luga ari- 
ba diamars 4 di October e conmemoracion anu- 
al pa e victimanan di e tragedia di Bijlmer . E aña 
aki ta 30 aña pasa cu un Boeing 747 di carga di 
EL AL a cay den e flatnan Groeneveen y Klein- 
Kruitberg. E tragedia a exigi bida di 43 persona, 
di cual 12 Arubiano. Directora a.i. di Arubahuis 
Glenda Hernandez a pone un krans den nomber 
di Gobierno y pueblo di Aruba. 
Prome cu e ponemento di krans tabata tin un 
programa special den e CEC-gebouw den Bijlmer. 
Akinan e burgemeester di Amsterdam Femke 
Halsema a tene un discurso. Burgemeester 
Halsema a papia den su discurso di e dolor cu te 
ainda ta biba bou di e habitantenan di Amsterdam- 
Zuidoost. “El a bisa tambe cu e tragedia a haci 
e hendenan mas sigur di nan mes. “E tragedia 
a contribui na un geneneracion di hende cu a 
haci di Zuidoost un miho luga”. Halsema a bisa 
cu e tragedia di Bijlmer ta un “herencia di tur 
Hulandes”. 


Den nomber di Gobierno di Hulanda a hiba 
palabra Secretario di Estado di Infrastructura 
Vivianne Heijnen unda ela bisa cu e tragedia “ta 
un cicatriz riba e alma di Hulanda”. Aunke cu e 
avion a cay na Amsterdam-Zuidoost “e por a cai 
cualkier otro parti di Hulanda”. Destino no ta 
dicidi esey. Esaki ta un tragedia cu ta dal nos tur. 
Y pa scur e por ta, semper tin un rayo di luz unda 
hende ta encontra, yuda y consola otro, segun 
palabranan di Heijnen. 


E discursonan a keda interumpi cu musica di e 
Coro di mucha di scol basico Crescendo, presen- 
tacion di violista Shauntell Baumgard. E parti 
musical a keda cera pa un presentacion di ZO! 
Gospel Choir. 


For di e CEC-gebouw a sigi un march silencioso 
pa e “Het groeiend Monument”. Exactamente 
6’or y 35 minuut - momento cu a avion a cay den 
Bijlmer na 1992 - a tene un minuut di silencio 
pa recorda e victimanan. Despues a sigui e cere- 
monia di ponemento di krans. 


E potretnan ta cortesia di Arubahuis 


Aruba a pone krans na conmemoracion di 
30 aña di tragedia di Bijlmer 

A 
ruba, den e tempo di recuperacion y rehabilitacion, ta 
hayando bon noticia tras di otro. Noticianan cu mester 
yena cada ciudadano di nos pais cu orguyo y alegria paso- 
bra esakinan ta muestra di tur esfuerso cu a wordo haci den 
dos aña na unda Aruba y mundo completo a lucha pa sali for 
di e crisis di e pandemia. 


Dialuna 3 di October, un biaha mas Aruba ta resalta den un 
logro hopi importante pa e maneho y vision di exit strategy 
y ta wordo reconoci internacionalmente. Aruba a gana e 
premio di ‘Destination Resilience Award’ for di Caribbean 
Hotel and Tourism Association (CHTA). Esaki ta e prome 
biaha cu e premio aki ta wordo otorga. 


Ta di remarca cu e parada nacional ‘Cende Mecha’ tambe 
a haya reconocemento como parti di e exit strategy. Dia 
26 di februari, 2022, Minister di Cultura Xiomara Maduro 
y Minister di Turismo hunto cu ATA a organisa, apesar di 
tur resistencia, e parada di Carnaval ‘Cende Mecha’ y asina 
Aruba a mustra mundo con Aruba a habri bek haciendo uzo 
di su forsa cultural. Cu curashi a tuma e decision aki pasobra 
pa haci cosnan grandi pa bo pais, mester tin amor y curashi 
y e confiansa den bo pais cu cosnan lo bay bon y logra e 
exito cu a visualisa. Aruba a goza di nos dushi Carnaval, sea 
den dje, na banda, na television of na diferente medionan 


social. 
CHTA ta reconoce e maneho di e crisis y e accionnan y 
decisionnan dificil cu CrisisTeam a tuma bou di liderazgo 
di Prome Minister di Aruba. Durante un ceremonia na San 
Juan, Puerto Rico, Aruba Tourism Authority (A.T.A.) a ricibi e 
‘Destination Resilience Award’ for di CHTA. 
Prome Minister Evelyn Wever-Croes ta felicita CrisisTeam, 
Minister Dangui Oduber, Minister Xiomara Maduro, DVG, 
A.T.A. y AHATA pa e logro importante aki. Pero tambe ta 
gradici sector publico y sector priva y henter comunidad 
di Aruba cu den momentonan dificil, a kere den Aruba y 
a mustra amor incondicional pa Aruba, a coopera cu tur 
vision, esfuerso y maneho implementa durante e pandemia, 
y awe Aruba ta ricibi e conocemento internacional aki pa su 
maneho den e crisis aki. 


E 
ntrante diahuebs 6 di october y diabierna 7 
di october 2022 di 9’or di mainta pa 4’or di 
atardi lo bay cera un lane ariba caminda principal 
di Savaneta dilanti CITGO Savaneta den direcci- 
on di San Nicolas pa trabounan di reparacion di 
asfalt pa motibo di azeta. Trafico den direccion 
di San Nicolas lo tin cu cu desvia via Caya Rev. 
Pader Bruno Fick (Piscina Olimpico Roly Bisslik). 


DOW, C.I.C. N.V. y KPA ta pidi pueblo di Aruba y 
tur automobilista pa tene cuenta cu e desviacion 
aki y e inconveniencia cu lo por surgi pa cual nos 
ta pidi nos disculpa y ta gradici pa e compren- 
sion y cooperacion. 


Departamento di Obra 
Publico ta informa 


Prome Minister Evelyn Wever-Croes: 


Aruba ta ricibi reconocimento di CHTA 
pa su vision y maneho durante pandemia 

O 
ctober ta e luna cu ta para keto na cancer di pecho, cancer ta un malesa cu por bati 
na porta di cualkier persona na e momento di mas inespera. E ta un malesa hopi cruel 
cu por tin consecuencianan hopi grandi. No solamente pa esun cu tin cancer, pero pa henter 
su famia. Prome Minister Evelyn Wever - Croes ta haci yamada na sernan femenino pa ta 
consciente y tuma e pasonan di prevencion E luna aki, luna di october ta para keto 
na cancer di pecho, cual ta un di e poco formanan di cancer cu por wordo preveni 
of por detecta trempan. Aki na Aruba tin un sistema hopi bon di con por detec- 
ta cancer di pecho trempan. Esaki por door di haci test, y/of controla pechonan 
bo mes. 


Pakico e ta asina importante? 
Nos como hende muhe, tin hopi hende cu ta depende di nos. Nos famia, nos 
yiunan, nos cas, nos trabou y mas. Pero pa por haci tur esey nos tin cu 
cuida nos mes prome, Prome Minister Wever - Croes a expresa. “E luna aki 
mi ta haci invitacion na tur hende muhe pa nos ta mas consciente di Cancer 
di pecho.” Tin hopi programa ta wordo organisa door di diferente instancia, 
con bo mes por detecta esaki y con bo mes por controla bo pecho. Ban hacie 
paso nos ta stima nos mes, nos famia y nos kier tey pa nan pa hopi tempo. Ora 
cu bo detecte trempan, e ta haci un gran diferente den e tratamento, Premier 
Wever - Croes a agrega. 
Por ultimo, ta felicita tur esnan cu e luna aki ta pone atencion riba e tema impor- 
tante aki. “Hunto nos por combati cancer di pecho.” 


E 
siman di 3 di october pa 9 di october 2022 ta e siman di 
conscientisacion di persona cu Dislexia mundialmente.   


Aki na Aruba tambe nos tin un porcentahe halto di persona 
cu Dislexia.  Fundacion Pro Persona Cu Dislexia (FPPCD) ta 
atende varios cliente personal y via telefon. Nos ta purba asisti 
e cliente lo maximo cu ta posibel (esaki ta for di un pregunta 
te na un yudansa pa e cliente). 


Nos tin un cuenta di Facebook cu varios informacion par tur 
hende por lesa. P’e siman di conscientisacion nos tin un foyeto 
cu informacion pa yuda conscientisa e pueblo di Aruba.  Nos 
liña di informacion ta 566-0140 cu por yama libremente pa 
cualkier informacion. 


Prome Minister Evelyn Wever - Croes: 
Durante luna di cancer di pecho ban ta 
consciente di con pa preveni y cuida nos mes 


Fundacion Pro 
Persona cu Dislexia 

D 
rs. Mervin Wyatt-Ras ta trece padilanti di ta preocupa y 
desapunta cu gobierno toch entrante prome di october 
2022 ta introduci austerisacion di e lista positivo di medici- 
na cu pashentnan tin derecho ariba dje den e pakete di AZV. 
Aki ciudadanonan tin cu bay paga pa cierto medicamento. Ya 
caba na aña 2021 gobierno kier a introduci cortamento den 
e lista positivo, pero a trek e in dor di reaccion di nos pueb- 
lo y tabata net prome cu eleccion. Y awor ta bolbe introduci’e 
a base di un landsbesluit fecha dia 17 di mei 2022. Den e 
landsbesluit tin describi tambe e medida di eigenbijdrage cu 
por lo pronto no a ser introduci. 


E austerisacion di e lista positivo aki ta encera cu diferente 
medicina lo no bay cay mas bou di e pakete cu ta ser cubri 
pa AZV. Remedinan manera Valium, Diazepam, Omeprazol lo 
por haya via di AZV ora tin permiso pa esaki. Pa loke ta trata 
Dika, Paracetamol y Hoestdrank lo haya nan via counter y tin 
cu bay paga pa nan. 


Tin otro medicina cu ta ser menciona den e lista di austeri- 
sacion cu ta medicina pa hala rosea, medicina dermatologico 
of pa cuero, medicina pa adernan, medicina pa stoma y pa 
metabolismo, laxante, medicina pa tripa y stoma, medicina pa 
zuur, medicina pa controla musculonan, medicina hormonal- 
urina, medicina pa nervio, anti-epileptico, psycho-epileptico 
y remedi pa wowo. 


Tin hopi medicina pues cu no ta cay bao di e pakete mas y 
esaki ta medida cu ta dal nos pueblo duro. Paso nos hendenan 
ya no tin placa pa paga locual ta nan necesidadnan basico, 
cuminda, pago di huur, awa, coriente, auto, scol pa nan yiunan 
tur e debenan cu nan tin y toch gobierno ta scoge pa introduci 
e medidanan aki. Ya caba AZV ta urgi tur hende pa pone placa 
un banda pa paga pa medicina, pero no por pluma galiña sin 
pluma. E consecuencia ta cu pashentnan lo no bay cumpra e 
medicina aki y nan salud lo empeora y deteriora dor di cual 
toch lo keda cu gastonan halto di salubridad of lo aumenta 
esakinan. Tambe pashentnan lo bira dependiente di decision 
pa por haya vrijstelling pa no paga locual por conduci na mas 
vriendjes politiek y nepotismo. 


Banda di e medida den cuido Parlamentario, drs.Mervin 
Wyatt-Ras, a tuma nota di presentacion di minister Xiomara 
Maduro encuanto di aumento di BBO na 7%. Esaki despues 
cu e gobierno aki a uza profesionalnan pa haci e trabou di 


informa esnan envolvi encuanto di BTW y na momento 
cu gobierno a mira cu BTW no ta combini nan, Xiomara 
Maduro a bay sconde pa Evelyn bin bisa pueblo cu BTW 
no ta bay dor sino ta bay hisa BBO cu 1%. Awor cu tur cos 
a calma minister Maduro ta bolbe subi tarima di finansa 
pa bin sigui gaña pueblo. Paso ta tur a pega cu malesa di 
gaña di Evelyn. Minister Maduro ta haci comosifuera BBO 
ta algo positivo pa pueblo di Aruba y ta bay den shirishiri 
di pasado pa hustifica dicon BBO ta bon. Esaki mientras un 
par di siman pasa el a haci esaki pa BTW. 


Parlamentario Wyatt-Ras ta expresa su disgusto y lamento 
pa loke ta trata aumento di BBO te na 7% cu na su 
turno lo hisa tur prijs y lo haci esnan cu ya no tin placa 
den nan cartera lo bira mas pober ainda. Esaki despues 
cu ta cortando den lista positivo di medicina, es decir cu 
ciudadanonan tin cu paga ora nan busca remedi, locual lo 
baha calidad di nos salud paso esnan cu no por paga lo no 
bay dokter mas y lo trece cu ne cuido di clase. 


Loke e gobierno intransparente kier haci tambe ta no haci 
distincion entre e diferente destinacion, p.e. no lo por veri- 
fica mas si BAZV lo ta bay pa AZV. Un djis nos lo haya nos 
mes atrobe cu tin deficit grandi den AZV apesar cu ta saca 
60 miyon for di stakeholders paso e controle no ta bay t’ey 
mas, p.e. pa medio di recibonan. 


Gobierno riba dia mundial di nos grandinan a gaba cu lo 
aumenta e reparatietoeslag cu 45 florin. Loke e no ta bisa 
ta cu dor di aumento di BBO, productonan lo bira mas 
caro y cu nos grandinan lo mester paga pa nan medicina. 
Kiermen e 45 florin aki lo no yega pa paga net nada. 


<Continuacion na pagina 13 > 


drs. Mervin Wyatt-Ras: 


Introduccion di lista positivo di medicina y 
aumento di BBO (7%) ta preocupante 

Pa completa obra despues di 5 aña ta bay lanta un departa- 
mento di Ouderenzorg sin menciona cu e departamento aki 
a ser lanta dor di e ley di ouderenzorg cual ta un proyecto di 
AVP pa asina tin mas control riba cuido di nos grandinan y 
garantisa calidad di e cuido aki. Por cierto por menciona cu 
partido MEP e tempo ey a vota contra di e ley di ouderen- 
zorg locual ta un crimen. Ta p’esey Dangui Oduber no por 
a lanta e departamento aki y e mester a pasa ouderenzorg 
pa un otro minister paso e no tin cara pa lanta tal depar- 
tamento despues cu e tabata contra di un ley cu ta regla- 
menta cuido di nos hendenan di edad. 
Awor Wyatt-Ras ta desapunta di minister Arends cu ta bay 
den mesun trend di Dangui y Evelyn y ni ta menciona cu 
ta continuacion di e ley. Wyatt-Ras ta haya e momento cu 
nos pais ta pasando den duro inapropia pa lanta depar- 
tamentonan pero ya cu ta dicidi esaki tin cu menciona di 
unda e ta bin. Paso e no a cay for di shelo. Mescos por bisa 
tambe di e proyecto di oncologia na San Nicolas cu no ta 
un proyecto cu a bin di AVP sino a inicia desde gabinete 
Eman 1, cu a busca contracto cu Baptist di Florida pa haya 
acreditacion pa asina por traha hunto y a lo largo desaroya 
turismo medico. 


Ta tuma medida den nos hendenan sinembargo di otro 
banda practicanan priva ta lanta. Por a tuma nota di minister 
Dangui Oduber ta felicita esnan cu ta bin cu practicanan 
priva pa nos pueblo paga pa servicio medico. Aki dunando 
sosten na klassezorg. Esta cuido di clase. Gobierno pues 
no tin un vision dirigi pa cu cuido of tin un vision opor- 
tunista. Hecho ta cu Evelyn Wever-Croes a palabra cu 
Hulanda cu lo mester bay corta den cuido y awor mester 
cumpli paso tin un Aanwijzing ariba mesa. Gobernantenan 
mester sinta analisa prome cu nan bin cu medidanan si no 
tin alternativanan cu lo afecta nos ciudadanonan menos. 


Aki Wyatt-Ras ta menciona compra di medicina hunto y 
central na tarifanan mas abou, mehora e proceso di manda 
pashentnan Colombia y di menos duracion, mehoracion 
di cooperacion entre instancianan y profesionalnan cu ta 
duna cuido, inversion den prevencion y amplia eerstelijn- 
szorg. Tambe desaroyo di turismo medico ta un opcion cu 
lo mester wordo explora. Desde Gabinete Eman I a explora 
a posibilidad di cooperacion cu Baptist Health na Florida 
pa acredita IMSAN pa asina por atende pashentnan di 
exterior, tambe for di paisnan di Reino den region. Awor 
e minister di salubridad ta bay corta sinta y ta bati bel na 
IMSAN pero no ta splica ta con a yega na esey. 
Gobierno no ta corta den su propio gastonan di luho pero si 
ta keda hinca man den cartera di nos ciudadanonan. Esey 
ta inaceptabel segun Wyatt-Ras y nos ta spera cu gobierno 
ta realisa ki daño e ta haci na nos hendenan y ta spera e 
scoge alternativanan adecuado pa bin cu recortenan na un 
manera responsabel. 


<Continuacion di pagina 12 > 


P 
rome dialuna pa luna di october 2022 a habri hopi 
positivo. Na pia di Hooiberg Minister Dangui Oduber a 
anuncia e continuacion pa cu un di e proyectonan pa me- 
horacion di producto Aruba, Sero di Hooiberg. Den Gabi- 
nete Wever-Croes I a cuminsa cu e fase 1 y awo den Gabi- 
nete Wever-Croes II ta continua cu fase 2. Den Fase 2 lo 
modernisa y drecha e trapi completo, drecha gazebo, lo 
agrega na e top di e sero un mirado. Tambe lo pone e 
historia di Hooiberg den un arte bunita di mosaic. E em- 
beyecemento sigur lo ta mas atractivo pa local y special- 
mente turistanan pa bishita. 


Aruba Tourism Authority ta haci frecuentemente encuesta 
di e satisfaccion di turistanan cu ta bini Aruba y Aruba ta 
score masha halto mes riba esaki y den region Aruba ta 
hopi bon para. Algo cu ta bini regularmente dilanti ta cu 
turistanan ta señala si, cu ta haya falta di mas atraccion 
turistico pa asina nan por bishita. Pa e motibo aki tambe, 
ta mira e importancia di e proyecto aki. 


Danki na ATA, TPEF, DOW pa haci esaki posibel. Un inver- 
sion di 650 mil florin y a wordo inverti pa comienso di aña 
2023 por mira e resultado. Asina por duna un producto di 
calidad halto na nos bishitantenan cu segun pronostico lo 
sigui aumenta pa aña 2023. 


Parlamentario Darlaine Guedez-Erasmus (MEP): 
Embeyecemento 
di Hooiberg ta un 
desaroyo positivo 
pa nos turismo 

D 
urante e presentacion di e ‘Plan di Impuesto 2023’, Minister Xiomara Maduro di Fi- 
nansa a informa cu parti di e Pakete di Compensacion Individual di e ‘Plan di Im- 
puesto 2023’ ta encera tambe cu ta baha tur categoria di impuesto riba entrada cu 
2% y lo subi e suma liber di impuesto di 28.861 florin pa 30.000 florin. Door di e 
cambio aki, un total di 36.161 persona no mester paga impuesto riba entrada mas 
entrante aña 2023. 


Un grupo grandi di e forsa laboral lo paga menos na impuesto di entrada 


Cu e cambionan fiscal di compensacion den e ‘Plan di Impuesto 2023’, 
bahando tur categoria di impuesto cu 2% y subiendo e suma liber di 
impuesto na 30.000 florin, un total di 36.161 persona lo no bay paga 
impuesto riba entrada mas entrante 1 di januari 2023. Esaki ta 
equivalente na 60% di e forsa laboral di 60.000 persona cu ta haya 
un entrada menos cu 2.500 florin pa luna. Pa tur persona cu un 
entrada di mas di 2500 florin pa luna, e peso di impuesto ta baha 
door di reduccion di 2% di e categoria di impuesto riba entrada. 


Calculator riba website di DIMP pa mira rebaho impuesto 
Riba e website di Departamento di Impuesto DIMP, www. 
impuesto.aw, tin un calculator cu cual por haci un calculacion 
di cuanto placa un persona lo tin cu paga na impuesto den aña 
2023 den comparacion cu aña 2023 y lo por mira e suma cu lo paga 
menos na impuesto. Por ehempel, un persona cu ta gana 3.500 florin 
pa luna, pues 42000 florin pa aña, actualmente ta paga 1.576 florin 
na impuesto den aña 2022. Na aña 2023, e persona aki lo bay paga 
1.200 florin na impuesto di entrada. Pues cu e cambio nan den e ‘Plan 
di Impuesto 2023,’ e persona aki lo paga 376 florin menos na impuesto. 


Peso fiscal ta baha mas pa e clase media 
E grupo di persona cu ta bay beneficia mas di e compensacion aki, ta e 
clase media di Aruba cu ta gana un salario entre 60.000 y 84.000 florin 
pa aña, pues un salario cu ta core entre 5000 pa 7000 florin pa luna. Pa e 
clase media e peso fiscal ta bay baha cu 1.2%, brindando un alivio na un 
grupo cu hopi biaha ta carga e peso grandi di e sistema fiscal na Aruba. 


Minister Xiomara Maduro ta informa riba e ‘Plan di Impuesto 2023’ 


Un total di 36.161 persona no mester paga 
impuesto riba entrada mas entrante aña 2023 


D 
irectie Financiën ta informa cu diaranson dia 5 di october 2022 nan lo 
ta cera pa publico desde 7:30am te cu 1:00pm pa motibo di trabou- 
nan di mantencion na e sistema di airconditioning den datacenter. E siste- 
ma di netwerk ta bay down cu consecuencia cu no por presta servicio. 
Nos ta pidi disculpa pa e interupcion inespera di nos servicio. Nos lo 
reanuda nos servicionan normal desde 1:00pm e mesun dia. 
Directie Financiën yama cada un masha danki pa e comprension. 


Directie Financiën 
ta anuncia 
interupcion 
den nan servicio 

M 
imi Koening tabata e orador in- 
ternacional invita for di Harvard 
College pa forma parti di e prome sim- 
posio ariba e Restauracion di Bon Co- 
mun. Cu apenas binti aña (20) di edad 
y cu un compromiso civico pa sirbi su 
comunidad, e la rebiba e deseo pa sir- 
bi “E Bon Comun” bao di e generacion 
nobo. 
Mimi Koening atrabes di su discurso a 
captiva atencion y inspira e audiencia 
pa su envolvimento civico y pasion pa 
sirbi. 


E studiante di Harvard a cuminsa 
splica motibo di su atendencia na e 
simposio na Aruba. El a wordo invita pa 
e simposio door di Ex Promer Minister 
Mike Eman pa medio di su relacion di 
amistad cu famia Kennedy. 


Mimi a expresa den su introduccion: 
“My presence here today came about 
as a result of the former Prime Minister 
Mike Eman’s friendship with the famous 
Kennedy family of Massachusetts. 
Like the Kennedy family former prime 
minister he befriended, he believes 
deeply in public service and the 
common good and I want to thank him 
for all he’s done to advance social and 
economic justice in Aruba, building on 
the foundation of earlier Eman genera- 


tions to create a better Aruba for all. 


Mimi Koening tin amplio experiencia 
den trabounan comunitario interna- 
cional. 
Mimi Koening ta inspira pa person- 
anan cu ta kere den servicio publico, 
cu ta kere den sirbi e bon comun. Den 
su discurso amplio y detaya enfoca 
riba con e generacion nobo tin e 
poder pa cambia mundo, pero prome 
nan tin e responsabilidad pa cambio 
y envolvi nan mes den e proceso di 
cambio den nan bario y nan comun- 
idad. E generacion nobo (Gen Y y Gen 
Z) a perde for di bista e importancia di 
“ The Common Good”. Restaurando e 
ideanan y idealnan di “E Bon Comun” 
ta inspira un generacion di hobennan 
pa ta envolvi den cambio positivo di 
nos comunidad. 


E importancia di hobennan envolvi ta 
crucial pa un comunidad. E Bon Comun 
ta reta tur generacion pa duna un 
man den e proceso di cambio pa nos 
Pais, mas aun den momento dificil cu 
retonan grandi pa supera. E genera- 
cion nobo hopi bes, Mimi ta comparti, 
ta duna importancia na prioridadnan 
robes. 
Mimi Koening a resalta e bunitesa di 
contribui na un miho alrededor y e 


necesidad pa ta conecta cu nos comu- 
nidad. Duna un man na esnan den 
necesidad, conserva nos ecologia, 
yuda esnan mas vulnerabel, lucha pa 
derechonan di otro ta balornan cu ta 
duna nos bida un sentido distinto. Nos 
no por ta desinteresa y desconecta cu 
interes general di nos Pais y necesidad 
di nos ciudadanonan, nos mester reco- 
necta bek cu “ E BON COMUN”. 


We have to move from an “I” to a “We” 
society, Mimi Koening a indica enfati- 
camente. Nos mester cuida di nos Pais, 
nos Bario y nos hendenan. For di e 
estado Massachusetts, cuna di sirbi- 
dornan Kennedy e hoben a trece un 
mensahe pa grandi y chikito pa hunto 
brasa atrobe e meta di sirbi e “Common 
Good. 
P’esey el a sinti e yamada pa ta parti 
di simposio aki pa cual Ex Promer 
Minister Mike Eman a acerca via di 
Eman su amistad cu famia Kennedy. 
Eman mes den su presentacion a corda 
un yamada importante di Presidente 
Kennedy: “With a good conscience 
our only sure reward, with history the 
final judge of our deeds, let us go forth 
to lead the land we love, asking His 
blessing and His help, but knowing that 
here on earth God’s work must truly be 
our own”. 


Studiante di Harvard, Mimi Koenig: 


Nos generacion mester comparti idealnan pa e Bon Comun 

D 
ia 4 di october 2022, Dia Mundial di Bestia, Post Aruba 
N.V. a emiti su serie di stampia titula ‘Stima bo cacho’. 


E emision a keda realisa cu colaboracion di e Plan Nacional 
cu ta atende cu e problematica di cacho den cuadra di e 
“Ley di Cacho”, pa medio di un concurso di pintamento 
titula ‘Stima Bo Cacho’ cu a tuma luga na 2021. E idea di 
e concurso ta pa permiti e muchanan expresa nan mes y 
a la bes conscientisa nan tocante e importancia pa cuida 
nan mascota debidamente y siña nan tocante nos “Ley di 
Cacho”. 


E comision di e Plan Nacional a propone cuater tema cu e 
muchanan por a pinta. Di e mas cu 1000 pintura cu a ricibi, 
a scoge un ganado di cada tema y su pintura a bira e diseño 
di un stampia. 


E cuater tema y e ganadonan di e concurso di pintamento 
2021“Stima Bo Cacho” cu a bira un stampia e aña aki ta: 


“Baña bo cacho”: Nathan Kelly - klas 6 di St. Anna School* 
Inspiracion: Semper Nathan tabata desea di tin su mesun 
cacho pa e por baña y cuida. Cu e concurso di pintamento 
aki el a siña con pa cuida un cacho mas miho. Awo e ta spera 
di por haya su mesun cacho pa asina e por haci su pintura 
bira realidad y demostra con hopi e ta stima y por cuida un 
cacho. 


“Hunga cu bo cacho”: Angel Shurumay -  klas 4 di St. Anna 
School* 
Inspiracion: Angel ta refleha su mes den su pintura, pasobra 
semper el a soña di tin un cacho cu e por cana y hunga cu 
ne, cuida y stima  y cu por compañ’e semper como su amigo 
fiel. 


“Keiro cu bo cacho na cadena”: Evoleth Urdaneta Contreras 
- klas 5 di Maria School* 
Inspiracion: Evoleth ta wak su mes ta cana liber cu su cacho 
den parke, disfrutando di e paisahe, naturalesa y un shelo 
blauw bunita. 


“Bo cacho como parti di bo famia”: Marianne Casafus - 
klas 5 di Scol Primario Kudawecha* 
Inspiracion: Marianne ta wak su cachonan como parti di su 
famia, semper ora cu e yega cas, nan ta sper’e contento y 
nan ta dun’e hopi amor. 


* Klas cu tabata cursando den 2021, na momento cu a 
participa den e concurso di pintamento. 
  


Post Aruba a uni su mes na e pensamento di e comision, cu 
si cuminsa inculca e respet pa nos Ley di Cacho y e amor 
pa mascota cerca nos muchanan, esey ta garantisa un 
miho futuro pa locual ta trata e cuido di mascota door di 
nan doñonan y un escogencia responsabel si ta tuma un 
mascota si of no.  


E emision di stampia aki ta acompaña pa un Envelop Prome 
Dia di Emision cu a keda diseña pa Sr. Elvis Tromp. Nan ta 
obtenibel na Post Aruba na Oranjestad y San Nicolas y tambe 
riba e stampshop www.postaruba.com/stampshop 


Post Aruba ta emiti serie di stampia ‘Stima bo cacho’ 

D 
ialuna Minister di Turismo y Salud 
Publico a tene un reunion cu Jeug- 
dgezondheidszorg (JGZ) pa ta na al- 
tura di tur desaroyonan cu tin. Tambe e 
mandatario a comparti locual ta su vi- 
sion y maneho pa cu JGZ y alabes a pla- 
nea e proximo pasonan. JGZ ta un de- 
partamento di DVG cu ta traha hopi di 
cerca cu Wit Gele Kruis. Manera ta con- 
oci Minister Oduber su maneho ta basa 
riba prevencion y p’esey JGZ ta hopi 
importante paso prevencion ta cumin- 
sa cu nos muchanan y hobennan. 


JGZ ta enfoca na yuda nos muchanan 
y hobennan pa cu nan salud y bien- 
estar di momento cu nan nace te na 
momento cu nan tin 25 aña di edad. Nan 
ta brinda ayudo den tur e periodo di e 
mucha su bida, tambe den su adoles- 
cencia te ora e ta un hoben adulto. Nan 
ta duna cuido preventivo y curativo 
riba tereno di problemanan psicoso- 
cial, riba tereno emocional y riba salud 
corporal. 
Minister Oduber a indica cu JGZ su 
programa di scol saludabel ta uno 


conoci caba den nos comunidad 
caminda nan ta enfoca riba nutricion, 
salud fisico y educacion den mantene 
un bida saludabel na nos muchanan y 
hobennan. Den e esaki JGZ ta traha hopi 
di cerca cu Sociale zaken y Directive 
Onderwijs. 


Minister Oduber ta contento di e 


trabounan preventivo cu JGZ ta haci- 
endo, educando nos muchanan desde 
un edad jong pa ta mas saludabel. 


E mandatario ta sigui encurasha e 
comunidad di Aruba pa hiba un bida 
saludabel. Haci ehercicio ta e miho 
medicina y prevencion den salud ta e 
solucion pa un miho sociedad. 


Mnister Dangui Oduber 


A reuni cu JGZ riba e maneho cu tin pa 
nos muchanan & hobennan na Aruba 


F 
or di Augustus 2022 Dos compa- 
nia cu traha hunto ta haya mane- 
ra innovativo pa motiva otronan pa 
nan por logra nan meta di tin exi- 
to y logra un miho oportunidad lab- 
oral. Esaki a pasa durante e prome 
dia di e curso na luna di September. 
Data Tech Institute y Suzy Maduro 
Consultancy a uni forsa pa asina of- 
rece hermentnan necesario pa ekipa e 
cursistanan cu loke ta necesario pa tin 


exito den e mercado laboral actual, cu 
ta hopi competitivo. 
Data Tech Institute ta estableci desde 
1993 y tin mas cu 25 aña preparando 
cursista den e area di  tecnologia y 
idioma  y Suzy Maduro Consultancy ta 
di e conocedo specialista den PR cu 
tin un amplio experencia den comu- 
nicacion y ta graduado di Bowling 
Green State University na Merca. 


E oportunidad pa participa p’e proximo 


Tablet ta dia 15 di october 2022,  dia 
cu e di dos curso di Office Assistant ta 
confirma pa cuminsa. Por inscribi door 
di yama na Tel.5880950 of 5934494. 


Mireya Boekhoudt a resulta di ta e ganadora 
di un tablet den un curso pa Office Assistant 


Mireya Boekhoudt (man robes) hunto cu e  
Facilitator di e curso Susana (Suzy Maduro) 

D 
iabierna, 30 di september 2022 na JFK Education Center, 
Departamento di Cultura Aruba (DCA) a tene un dia spe- 
cial di celebracion cu su personal, recordando su di 44 aña 
di servicio cultural brindando na Aruba e atencion y promo- 
cion na e cultura rico y bibo di nos pais Aruba. DCA ta brinda 
excelencia y calidad na Aruba pa medio di educacion di arte, 
proyectonan cultural di diferente indole y promocion di arte 
en general, sin laga atras e atencion na expresion folklorico y 
tradicional. 
  
Riba dia 30 di september 1978 Instituto di Cultura Aruba (ICA) 
a keda institui door di Gobierno Insular di Aruba, bou di guia di 
Sr. Hubert Lio Booi como e prome director, kende tabatin e tarea 
di prepara e pueblo Arubano door di stimula asuntonan cultural, 
tanto riba desaroyo como di promocion den nos comunidad. 
Di 1978 – 2007 ICA (Instituto di Cultura Aruba) a fungi como 
e instituto pa Asuntonan Cultural y for di 2007, ICA a bira 
loke nos ta awe, esta Departamento di Cultura Aruba, cu ta 
basa su mes riba e vision y implementacion di e desaroyo di 
maneho, investigacion y documentacion riba tereno cultural. 
Desde 2012, señor drs. Siegfried Dumfries a ser nombra como 
director di DCA. 
  
Den cuadro di e celebracion di 44 aña di existencia y servicio 
cultural di DCA, na caminda pa celebracion di nos di 9 lustro; 
a crea un dia special di programa masha interesante mes, na 
unda director señor Dumfries hunto cu representantenan di 
Ministerio di Cultura Aruba, a hiba palabra pa conmemora e 
dia aki y tambe duna gradicimento y regalo na colega Pedro 
“Chencho” Kelly, kende a haci 30 aña den servicio y ta baha cu 
pensioen den luna di october. 
  
Despues a tene un exitoso workshop ofreci pa e maestra Thaïs 
Franken, MSc., titula: “Introduction to Logic Models for Cultural 
Management”. 
 E methodo di “Logic Model” ta un metodo hopi uza internacio- 
nalmente den maneho di proyecto y desaroyo di investigacion. 
Despues di esaki a tene un actividad masha dinamico dirigi pa 
señor Robert Reeberg cu sosten di señora Rubia Bernabela, na 
unda a haci diferente ehercicio di seso sport y weganan tocante 
Aruba su historia, cultura y nos idioma Papiamento. Despues 
di lunch a clausura e dia cu un tremendo workshop creativo pa 
medio di ATEMOSA, dirigi pa señora Enrita Werleman cu sosten 
di su ruman muhe señora Dolores Machado. Tur personal di 
DCA por a traha riba e logo nobo di DCA den forma di mosaic, 
na unda na final mester a pega esaki riba un banki di cement, 
cu lo ta bay ta parti di nos proyecto pa futuro. Sigur un expe- 
riencia unico cu a pone e personal di DCA den mas animo pa 
sigui traha den team. 


  
DCA kier a felicita y gradici staf y henter personal di 
Departamento di Cultura Aruba y tambe tur ex-director, 
ex-coleganan, personanan boluntario, instancia, fundacion, 
organisacion y departamentonan cu a traha den cooperacion 
cu DCA, p’asina nos por a brinda Aruba un trabou den ekipo 
cu e meta central pa yuda engrandece y garantisa e calidad y 
exito di tur actividad, cu a ser y ta sigui realisa na bienestar, 
probecho y desaroyo di henter nos comunidad. 
Un danki special ta bay na señora Alice van Romondt, cu a 
duna su aporte pa por a realisa e programa di celebracion. 
 Cultura ta central den e desaroyo sostenibel di Aruba, ya cu 
esaki ta e medio cu ta uni nos pueblo y na unda nos mes como 
ser humano ta central y ta duna contenido real na arte, cultura, 
folklore y tradicion di nos pais 
Biba nos cultura y tur es’nan cu ta sostene grandemente. 
  
Cu Dios por sigui bendiciona nos dushi pais Aruba, p’asina nos 
por ta realmente e isla feliz cu nos mester ta. 
  
“Pone e Arubiano na altura di su cultura y siñ’e conoce di otro”. 
-Hubert Lio Booi- 
  
“Gusta loke ta di otro, pero stima y aprecia loke ta di bo”. 
-Vicente Ras- 


Potretnan cortesia di Jhon Freddy Montoya 


DCA a celebra na grandi 
su di 44 aniversario 

D 
iasabra 1 di october a tuma luga e tremendo iniciativa 
di Fundacion Movemiento ta Bida pa trece conscienti- 
sacion riba mehoracion di e calidad di bida y preparacion pa 
cu esaki pa alrededor di 23% di e poblacion di Aruba, cual 
ta e grupo di adulto mayor. 


Minister Arends a hiba un discurso na comienso di e confer- 
encia unda a elabora riba su maneho cu ta dirigi riba tres 
punto di prioridad; gastonan pa un cuido di calidad; crea 
servicionan adapta y adecua cu e necesidad di e grupo y na 
ultimo cambio den perspectiva den comunidad pa cu embe- 
hecemento. 


Oradornan di e CAAC II a presenta diferente datos, no sola- 
mente di ciencia y tur e beneficio di haci movecion pero 
tambe datos di Aruba su poblacion encuanto nos adultonan 
mayor y e retonan cu embehecemento ta trece cu ne pa nos 
Pais. 


E mensahe primordial di e prome dia di e congreso ta cu 
comunidad mester move mas, mas ehercicio cu ta aporta na 
salud fisico y salud mental pero mas importante yuda contra 
enfermedadnan. Nunca ta laat pa cuminsa cu pasonan pa 
mehoracion di bo calidad di bida. Tur stap ta conta. Figurativo 
y literalmente mirando cu e minimo stapnan rekeri pa dia 
ta ~5.000 y 10.000 stap lo ta ideal. Forsa y resiliencia ta 


factornan importante cu movemento ta aporta na dje. 


Nos mester cuminsa inculca e pensamento aki na jong pa 
asina e por bira un habito cu ta na beneficio di un miho 
calidad di bida ora yega na e edad di adulto mayor. 


Den e simannan binidero lo tin diferente actividad y char- 
lanan pa atende cu lo elabora riba topiconan cu ta relata na 
e cuido y bienestar di nos adultonan mayor. 


Ministerio di Asuntonan di Adulto Mayor ta haci un yamada 
na e 60+ y tambe na famianan pa atende y participa na e 
actividadnan aki organisa pa embehecimento activo den 
comunidad. 


Minister Ursell Arends: 


Movemento pa un embehecemento activo 


Caribbean Active Aging Congress 2 


D 
iaranson, dia 5 di october 2022, Departamento di Im- 
puesto lo ta cera henter dia pa publico, debi na trabou 
di mantencion inespera y urgente cu mester tuma luga na e 
sistema di airco di e edificio. Como consecuencia, e depar- 
tamento lo no por brinda servicio na su oficinanan na Cama- 
curi, MFA y San Nicolas. Alabes, e portal ‘BO impuesto’, e 
formularionan digital inclui e trafico di e-mail lo no ta dis- 
ponibel pa motibo cu lo mester baha e sistemanan digital pa 
evita cu e ekiponan por daña. 
Diahuebs, dia 6 di october, tur oficina lo habri bek pa brinda 
servicio na publico manera custumber. Igualmente tur 
servicio digital tambe lo ta disponibel. 
Departamento di Impuesto ta pidi disculpa pa e inconve- 


niencia inespera aki y lo t’ey pa brinda un servicio completo 
bek riba diahuebs. 


Awe Departamento di Impuesto no 
por brinda servicio na publico 

D 
iamars mainta, durante un ceremo- 
nia ameno, a haci entrega di e cu- 
ater stampianan ganado di e concurso 
di pintamento “Stima Bo Cacho” 2021, 
cual tabata un concurso, solamente pa 
scolnan basico. Banda di esaki tambe a 
haci entrega di premio di e concurso di 
pinta y kleur “Ley di Cacho” 2022 cu ta- 
bata pa basis y kleuter. Durante e even- 
to aki Minister di Husticia y Asuntonan 
Social Sr. Rocco Tjon conhuntamente cu 
Minister President di Aruba Sra. Evelyn 
Wever-Croes, Minister Geoffrey Wever, 
Minister Endy Croes, y demas Ministers 
a haci entrega di e premionan pa e 16 
ganadonan di e concurso di pintamento 
di ley di cacho. 
Manera ta conoci, esaki tabata e di 
cuater aña consecutivo cu a organisa 
un concurso caminda a traves di nan 
pintura muchanan a haya e oportunidad 
di expresa y alabes siña tocante Aruba su 
Ley di Cacho. E aña aki a conta cu partic- 
ipacion di 1218 mucha en total, caminda 
un total di 50 scol a participa di cual a 
saca 16 ganado den diferente cate- 
goria segun e klas y a haci e entrega di 
e premionan aki riba dia internacional di 
bestia. Banda di esaki a conta tambe cu 
un presentacion di Post Aruba, caminda 
e cuater ganadonan di aña pasa a pone 
e stempel oficial di e cuater stampianan, 
y a entrega esaki na demas ministernan. 


Siguientemente, e nombernan, segun 
secuencia di categoria, di e gana- 
donan. Pa kleine kleuter e ganado abso- 
luto tabata Eliza Kock na di dos luga a 
keda Kaysen Wyatt Emanuel Werleman. 
Pa Grote Kleuter a keda na prome luga 
Sarah Parra y na di segundo luga Shaniva 
Mangru. Pa 1e klas scol basico a keda na 
prome luga Aythian Johan Curiel y na di 
dos luga Rowen Tjon. 
Pa 2e klas, a keda na prome luga 
Jaceyanne Derely Tromp y na di dos luga 
Pedro Alexander Garcia Morillo. Pa 3e 
klas, a keda na prome luga 
Padma 
Piar kende tabata un ganadora anterior- 
mente y na di dos luga a keda Jo-Myanne 
Donato. 
Pa 4e klas, a keda na prome luga Natalia 
Sarai Alvarado Lizardo y na di dos luga 
Benjamin Molina. Pa 5e klas, a keda 
na prome luga Kristin Maduro y na di 
dos luga a keda Valentina Casafus. Por 
ultimo, pa 6e klas a gana tambe pa di 
dos aña consecutivo Anastasia de Palm, 
y a keda na di dos luga Valentina Sofia 
Abreu Castañeda. 


Asina por conclui cu e meta di e concurso 
di pinta y kleur “Ley di Cacho” 2022 
tabata pa sigui conscientisa comunidad, 
specialmente nos muchanan, tocante e 
cuido debido di nan mascota. Minister 
Tjon tambe ta convenci cu si nos cuminsa 


inculca e atencion debido di nos leynan 
den nos muchanan, den e caso aki, e 
Ley di Cacho, nos lo por garantisa un 
miho futuro pa locual ta trata doñonan 
di mascota responsabel cu ta respeta e 
ley, y alabes nan propio cachonan. Un 
palabra di pabien na tur e ganadonan y 
un danki na e organisacion di e concurso 
cu e tremendo iniciativa pa e di cuater 
aña consecutivo. 


Minister Rocco Tjon: 


Concurso di pinta y kleur di ley di 
cacho 2022 un exito rotundo 

D 
en Haag – Minister Plenipotenciario Suplente 
mr. Ady Thijsen y esposa Yshel Thijsen-Ras- 
mijn a asisti na e apertura di Black Achievement 
Month den Internationaal Theater Amsterdam. 
Tambe presente tabata Minister Plenipotenciario 
Suplente di St. Maarten Richard Panneflek. 


Prome cu e programa e pareha Thijsen a 
wordo ricibi pa e conocido artista y ex politico 
John Leerdam. E invitadonan a disfruta di un 
presentacion di e grupo di baile Siguifin, cu ta 
un resultado colectivo di un proceso coreo- 
grafico riba initiative di e coreografo Frances- 
Senalees Amala Dianor. Conhuntamente cu 
Alioune Diagne di Senegal, Ladji Koné di 
Burkina Faso y Naomi Fall di Mali nan ta traha 
cu nuebe bailarin hoben na un composicion cu 
na unda aspectonan di indidualismo, cohesion 
social y diferencia cultural ta forma parti dje. 


E Black Achievement Month ta tuma luga tur aña 
den luna di october. E festival tin como meta pa 
expone e talento extraordinario di personanan 
cu tin “roots” Africano y trece esaki bou di aten- 
cion di e publico Hulandes. 


E potretnan ta cortesia di Arubahuis 


Minister Thijsen a asisti na apertura di 
Black Achievement Month na Amsterdam 

D 
iabierna 30 di september Minister Wever a sinta cu ger- 
encia, sindicato y algun trahado di Post Aruba pa tende 
e proposicionnan pa soluciona e impasse cu tin entre geren- 
cia y trahadonan di Post Aruba. 


Dos siman pasa ora e trahadonan di Post Aruba a dicidi di 
welga pa algun ora, Minister Wever a tuma e libertad pa 
bay na oficina di Post Aruba y scucha e motibo di nan mal 
contento. Aki Minister Wever a bin compronde e diferente 
preocupacionnan cu trahadonan tin encuanto palabra- 
cionnan di nan CAO. 


Despues di a dialoga cu e trahadonan y tende nan pensam- 
entonan, Minister Wever a pidi cooperacion pa resumi nan 
trabou bek y a palabra cu lo sinta cu nan e siguiente siman. 


Mane a acorda, Minister Wever a sinta na mesa cu gerencia, 
sindicato di trahadonan, algun trahado di Post Aruba y medi- 
ador di gobierno pa asina cuminsa busca solucion pa cu e 
impasse cu tin entre gerencia y trahadonan di Post Aruba pa 


loke ta trata e parti financiero di nan CAO. 


Un reunion fructifero unda por bisa cu ambos banda tin 
comprension di Minister Wever mirando e estado financiero 
cu e compania estatal ta encontra su mes aden. 


“Mi ta gradici tur esnan cu a presenta na e reunion pa asina 
cuminsa cana e caminda pa yega na un solucion cu gerencia 
y trahadonan por ta satisfecho cu ne y sigura e servicio di 
post na nan clientenan”, Minister Wever a comenta. 


Minister Geoffrey Wever: 


Na mesa cu gerencia y trahadonan di 
Post Aruba pa busca un solucion 


D 
iabierna anochi a tuma luga e partido entre SC United y 
S.V La Fama. La fama sigur campeonato pasa tabata tin 
un bon presentacion, pero lamentablemente no a cuminsa e 
campeonato aki riba un bon pia. Na inicio di partido United a 
bin cu un tiro sorprendente di Gregory Gomez cu por poco a 
sorprende e portero Jose Cruz di La Fama. Chrisler Cecilia mi- 
hor conoci como ‘maka’, ta lansa 2 bon atake riba banda dre- 
chi pa La Fama pero e portero Adrian Donayre ta bin cu 2 bon 
salbacion pa e ekipo di United. Den di dos tempo di e parti- 
do, La Fama ta lansa un atake pa medio di e hoben Smolders 
cu ta haci un tremendo paso pa Chrisler, cu ta hay’e su so cu 
e portero pero aki un biaha mas Adrian Donayre ta trece sal- 
bacion pa ekipo di United. Na minuut 70 di e partido, Claudio 
Calvacante ta bin cu un crus’e for di un tiro di skina y defensa 
di United no ta rechasa bon y aki Davidson Kaarsbaan ta an- 
ota cu cabes. Cu e gol aki Kaarsbaan ta sigura 3 puntonan pa 
e speransa berde di Savaneta. E partido tabata basta balan- 


sa cu atake di tur dos banda pa ambos ekipo. Ambos portero 
a sobresali cu tremendo salbacion pa nan ekipo durante dife- 
rente ocasionnan. La fama lo topa Estrella diasabra awor pa 
6:30 di atardi y United lo topa Britannia pa 8:30 den e di dos 
wega di diasabra. 


ESTRELLA 
E segundo partido di e anochi aki tabata entre Estrella, cual 
siman pasa a logra un empate contra di RCA y Santa Fe cu ta 
bin for di un wega gana contra di La fama. 
Santa Fe ta cuminsa duro na minuut 8 caba unda cu Camilo 
ta bin cu un centro cu e portero ta laga cay y aki ta bin un tiro 
pero e portero Frias ta trece e salbacion. 
Na minuut 14 un crus’e cu e portero Dyron De Cuba no ta midi 
bon, e delantero di Estrella ta kita e bala y pas’e pa Trevor 
Farro, kende ta anota e prome y unico gol di e partido. 
Den e di dos mita di e partido Estrella a ataca mas y tabata 
mas peligroso, pero no a logra aumenta e anotacion. 
Cu e 3 puntonan aki Estrella awor ta na di 2 luga cu 7 punto y 
Santa Fe ta baha pa di 7 luga cu solamente 3 punto. 
E ekipo di Santa Fe lo mira accion diadomingo venidero pa 6’or 
di atardi ora cu e benjaminnan di division di Honor subi tereno 
contra di e lider di campeonato Deportivo Nacional. 


La Fama ta gana United 
cu gol di Kaarsbaan 


Estrella tambe victorioso 

Detencion 
relaciona cu atraco 


WILLEMSTAD - Diamars 4 di october 2022, alred- 
edor di 00:13’or, central di Polis a dirigi un unidad na 
un snack na Sero Fortunaweg pa un atraco cu a caba di 
tuma luga. Mesora a dirigi un unidad di polis pa e sitio 
y na nan yegada a haci un investigacion. 
For di e investigacion preliminar a sali na cla cu 5 
homber arma mester a baha for di un vehiculo y a 
atraca e bishitante nan. 
Despues central di polis a dirigi e unidad pa asisti un 
colega di atraco team cu a señala e vehiculo sospechoso 
na un establecimento riba F.D. Rooseveltweg. 
Na yegada di e unidad a haci detencion alrededor di 
02:40’or di e homber sospechoso L.A.W. nace na 
Hulanda di 24 aña di edad. 
E cos sospechoso nan no a duna oido na e ordo di polis 
y a huy bay den e vehiculo for di e sitio. 
Despues a sigui un persecucion y a bin detene alred- 
edor 02:50’or un otro homber sospechoso L.L.W. nace 
na Hulanda di 21 aña di edad, na altura di e pomp di 
gasolin na Juan Domingu. 
A confisca un vehiculo y articulonan di suma impor- 
tancia pa e investigacion 
Un di tres sospechoso cu tabata den e vehiculo a logra 
huy y bay laga polis. 
A presenta e dos sospechoso nan dilanti di un fiscal 
auxilia cu a ordena nan encarcelamento pendiente di 
mas investigacion. 


Accidente di trafico cu maltrato y detencion 


WILLEMSTAD - Diamars 4 di october 2022 alrededor di 06.54’or 
Central di Polis a ricibi notificacion cu riba Grebbelinieweg a tuma 
luga un accidente di trafico y tin un dama herida. E unidad policial 
cu a yega na e sitio a cuminsa cu un investigacion. E dama victima 
a declara cu un rato prome e tabatin un discusion cu su partner 
den area di Marie Pampoen. Durante di e discusion e partner a 
maltraté, hinké den e vehiculo y core cu velocidad halto bay for 
di e sitio. Riba Grebbelinieweg e partner, dor di velocidad halto 
a perde control riba su stuurwiel, bay dal den vangrail y despues 
den muraya di un cas. Relaciona cu e suceso ariba menciona 
polis a detene na e sitio e homber E.J.M.P. nace na Venezuela 
di 33 aña di edad, pa secuestro y maltrato severo di su partner. 
Ambulance a transporta e dama victima pa sala di emergencia di 
C.M.C. pa tratamento medico. A presenta e homber sospechoso 
dilanti un fiscal auxilia cu a ordena su encarcelamento pendiente 
di mas investigacion. 


WILLEMSTAD - Relaciona cu e caso di ases- 
inato cu a tuma luga diahuebs dia 29 di 
september 2022 den oranan di mainta, polis a 
haci un detencion. Dialuna 03 di october 2022 
alrededor di 05.48’or, Team cu ta investiga caso 
nan di homicidio hunto cu Team di Aresto a haci 
un entrada hudicial na un cas den Caya Strena y 
a haci detencion di e homber sospechoso S.J.R. 
nace na Corsou di 27 aña di edad. 
Durante di e entrada hudicial a confisca algun 
articulonan importante pa e investigacion. 
A presenta e sospechoso dilanti di un fiscal 
auxilia, cu a ordena su encarcelamento pendi- 
ente di mas investigacion. 


Detencion den 
caso di asesinato 


Detencion pa violacion di ley di arma y opio 


WILLEMSTAD- Relaciona cu un investigacion penal cu ta 
andando, personal di Division di Crimen Organisa den coopera- 
cion cu Marina a haci entrada hudicial den un cas na Rooi Santo 
pa violacion di ley di arma y opio. N’e sitio a detene e homber 
sospechoso J.J.S. nace na Corsou di 30 aña di edad relaciona cu 
e caso ariba menciona. Durante investigacion na e adres polis 
a haya y confisca un cantidad di droga y arma di candela. A 
presenta e sospechoso dilanti un fiscal auxilia cu a ordena su 
encarcelamento pendiente di mas investigacion. 

Fortaleza Pa Famia 


DIOS kier pa nos biba den union cu otro, Dios kier pa nos 
stima otro, Dios kier pa nos cuida otro, pasobra asina nos 
ta demostra cu nos ta yiunan di Dios. 


Caminda tin union e Spirito di Dios ta biba y ta reina, 
pasobra eynan Dios ta manda su bendicion. 
Un famia uni ta un demostracion cu Dios ta meymey di 
nan. (Salmo 133) 


Nos a wordo crea pa biba den union cu otro. (Juan 17:21) 
y desunion ta solamente un muestra con leu nos a hala 
for di Dios. 


Ban bek n’e mesa di oracion. 
Tur famia mester bolbe bek na e mesa di oracion den cas, 
ta bon cu cada persona ta haci oracion den su camber, 
pero e oracion cu mas ta demostra obediencia na Dios, ta 
e oracion caminda tur hende den cas ta baha nan cabes 
y uni cu otro den oracion, y eynan nos ta mira obediencia 
na Dios su Palabra. 


Den Mateo 18 : 19 +20 Señor ta bisa :Atrobe mi ta bisa 
boso cu si riba tera dos di boso bay di acuerdo tocante 
cualkier cos cu nan pidi, esaki ta wordo haci pa nan door 
di mi Tata cu ta den cielo. 


Pasobra caminda dos of tres ta reuni den Mi nomber ey Mi 
ta memey di nan. 


Awor nos tin di reconoce e balor di oracion den famia tur 
hende hunto na mesa, of tur hende para den cas ta tene 
man, of tur hende hunto na rudia, buscando di Dios, y Dios 
lo agrada cu e famia aki, pasobra nan ta demostra nan 
unidad den Fe. 


Pa hopi tempo esaki a bay for di moda, hopi famia a 
bandona Dios, hopi no ta kere mas y hopi ta asina ocupa 
den nan mes cosnan cu nan no ta sobra tempo pa Dios. 


Parce cu Dios a wordo poni un banda y cas di Dios no ta 
wordo bishita, materialismo a tuma over treciendo asina 
stress y depresion den cas, y esaki ta e resultado ora nos 
laga cosnan di mundo ocupa luga di Dios den nos bida. 
Ya no ta tempo di hunga llanero solitario mas den cas pero 


ta tempo di uni den oracion, pasobra dianan ta dificil, y 
solamente uni nos lo vence, mester tin firmesa y obedi- 
encia den henter famia, mester tin temor di Dios den 
henter famia, mester tin respet un pa otro, 


Ora nos ta den un situacion den nos propio cas cu nos 
no por haci oracion hunto, esey ta nifica cu nos tin un 
problema, pasobra si tin un hende den idolatria, e tin di 
bandona e cosnan ey pa e union di Dios por reina den cas. 
Un cas no por tin dos baas, pasobra Cristo Hesus ta Rey y 
Señor den tur cas. 


Laga nos pone tur pleito, odio, orguyo, y arogancia un 
banda y trata otro nechi, pasobra nos Dios ta un Dios 
di orden, y caminda tin orden eynan Dios ta, asina tin 
desorden e Spirito di Dios ta move bay , pasobra Dios ta 
exigi union di nos. (Efesionan 4;29) 


Ora nos kier mira man di Dios move den nos hogar, nos 
mester laga un banda: Tur amargura, odio, griteria, furia, 
rabia, y calumnia, hunto cu tur malisia wordo kita for di 
nos. Y nos mester pordona otro mescos cu Dios den Cristo 
Hesus a pordona nos. (Efesionan 4:30-31) 


Ban trece Union, Fe y Oracion bek den nos cas. 


Sinceramente, Pastor Marcel Balootje 


Union, fe, y oracion ta nos solucion 


Un yamada na tur famia 

Every life is noted and is cherished, 
and nothing loved is ever lost or perished. 


The LORD is my shepherd; I shall not want. He maketh me 
to lie down in green pastures: he leadeth me beside the 
still waters. 
He restoreth my soul: he leadeth me in the paths of 
righteousness for his name’s sake. - Psalm 23 


With deepest regret we wish 
to inform you that 
Sr. Octavio Hodge 
Better known as Tavio 
*28-04-1958 - †26-09-2022 


Date and place of burial will be 
announced later 


“Señor ta mi wardador, mi’n tin falta di nada 
Den cunucu di yerba berde e ta ponemi sosega. 
E ta hibami na awa trankil, 
Pa mi bolbe haña forsa”. 
Salmo: 23 


Cu dolor na nos curason, 
nos ta participa fayecimento di: 


Angel G. Senra Chara 
*14-12-2002 - †27-09-2022 


Na nomber di su: 
Mama: 
Rosalia Carabali y Santiago Hurtado 


Tata: Giovanni Senra y Marlen Imbago 


Ruman: Ingrid Senra 


Sobrino(a)nan: Samara Senra 
Gabriela Senra 


Amigonan: Brayan Mayor, Juan Esteban Diaz 
Demas amigo(a) nan cual ta mucho pa mentiona 


Primo y prima nan, tanta y omo nan, wela y welo nan, 
conocirnan. 


Demas famia: Carabali-Soto 
Senra-Chara 


Condolencia lo tuma lugar na Iglesia Pentacostal Uni- 
Di Aruba diaranson 5 di oktober 2022 di 7’or pa 9’or di 
anochi. 


Despedida lo tuma lugar na Aurora Funeral Home 
diahuebs 6 di oktober 2022 di 2’or pa 4’or di atardi. 
Cremacion lo tuma lugar despues. 


“The Lord is my shepherd;I shall not want. He makes me to lie down in 
green pastures; He leads me beside the still waters.” 
Psalm 23:1 


With deep sorrow we announce the death of our beloved Mother: 


Arnaud Simoña 
Sebastiana 
Sunrise: May 25th, 1969- 
Sunset:September14th, 2022 


Left to mourn her loss are: 
Ex Husband: Leroy Tulloch 


Children: Rachael Arnaud, Raquel, 
Luciana Arnaud & Uche, 
Lucien Arnaud & Kendra Hodge 


Brothers & Sisters: 
Richardo Berkel & Family,Vilma Gordon & husband 
†Inez Arnaud & family, Eric Arnaud & Ingrid Albertsz 
Ruben Arnaud &Lelene Arnaud, Wendell Gordon 


Grandchildren: Bellamy Arnaud, Skylar Arnaud 


Aunts &Uncles: 
†Laughton Arnaud & family, Joseph Arnaud &family, Ditha Arnaud & 
family, Della Weert & family, †QuendelynArnaud & family, Mary Arnaud 
& family, †Bertha Arnaud, †Evelyn Pisas& family, †John Arnaud, †Selita 
Maduro & family, †Emmely Granger & family, Vida Hassell & family, 
Ledia Hassell & family, Ezeline Hassell & family, †Melford Gordon & 
family, †Lesley Gordon, Jan Hassell & family, †Norris Hassell & family, 
†William Hassel & family 
Nieces & Nephews: 
Johan Arnaud & family, Soraida Mathew & family, Andy Berkel& 
family, Rignald Jones & family, Reynold Alee & family, Ryan Arnaud & 
family, K-ci Breell&SamathaTevreden, Joally Arnaud, Oshana Simmons, 
Shaniqua Simmons 
She was related to: 
Arnaud, Gordon, Hassell, Duinkerk, Granger, Jackson, Berkel, Murray, 
Schmidt, Sprott, Maxwell 
Close friends: 
David Alvin, Lydia Meveline, Laura (Tensi), Esme Breell, Mona 
Step son: Dwayne Tulloch 
Mane su yui : 
Chaviouska Berkel, Shark Gario, Sheldon Palmer, Edson Antonia 
Please accept our apologies if one was accidentally omitted. 
Oportunity for condolences: Wednesday 5 October 2022, from 7pm to 9 
pm, at Olive Tree Funeral Care & Crematory in Sanicolaas. 
The funeral will take place on Thursday October 6th 2022 at 2pm-4pm at 
the Olive Tree Funeral Care & Crematory in Sanicolaas. 
After the Funeral there will be no condolences at home. 

Every life is noted and is cherished, 
and nothing loved is ever lost or perished. 


“Señor ta mi wardador, mi’n tin falta di nada 
Den cunucu di yerba berde e ta ponemi sosega. 
E ta hibami na awa trankil, 
Pa mi bolbe haña forsa”. 
Salmo: 23 


Cu dolor na nos curason, 
nos ta participa fayecimento di: 


Delbert Alexander 
*22-08-1931 - †02-10-2022 


Acto di entiero lo wordo anuncia 
despues 


Gradicimento y Invitacion 


Di profundo di nos curason, nos ta gradici tur esnan cu 
di un of otro forma a mustra atencion, amor y cariño 
durante bida, fayecimento y despedida di: 


Piola Maria Figaroa – Frank 
Cariñosamente jama “Viola” of “Joochi” 
Viuda di Frans Figaroa 


Un danki na un y tur cu a duna sosten, consuelo y 
palabra di forsa por medio di boso presencia, manda 
krans, caarchi, telegram, y/of mensahenan via diferente 
plataforma di medionan social. 


Alavez nos kier a invita bo(so) pa 3 Santo Sacrificio di 
Misa cual lo tuma lugar na Kapel di Alto Vista: 


Diamars 4 oktober 2022 pa 5.30 pm 
Diaranzon 5 oktober 2022 pa 5.30 pm 
Diahuebs 6 oktober 2022 pa 5.30 pm 
Un gradicimento na personal di Brandweer, Ambulance 
y First Responder pa tur nan esfuerzo y na Aurora Funeral 
Home pa nan excelente servicio. 


Cu Viola haña sosiego eterno y descansa na paz den e 
Paraiso Celestial 


Lagrima y flornan por seca, su recuerdonan y tur loke el 
a haci y significa pa nos, cu lo keda graba pa semper 
den nos mente y curason. 


“Cerca Dios mi alma ta na paz, ta di DJ’E mi salbacion 
ta bin” 


Salmo 62:1 
Cu honda pena nos ta anuncia fayecimento 
cristianamente di: 


Sra. Carmen M. Kock-Becker 
“Tante Carmen of Tanchi Carmen” 
*16-07-1925 - †02-10-2022 


Na nomber di su: 
Yiunan: 
Rudy Kock 
Linda (Evelinda) Kock 


Rumannan: 
Benigno (Benny) Becker y famia na Aruba y Hulanda 


Primo y primanan, sobrino y sobrinanan, sobre-sobrino y 
sobrinanan, cuñanan, comper, conocirnan, bisiña. 


Demas famia: 
Kock, Becker, de Cuba, Mackay, Helder, Albertus, 
Kerpens, Croes, Rasmijn, Angela, Campbell, Vieira, 
Diogo, Gomez, Sanders, Peterson, Tromp, Jansen, 
Simmons. 


Nos ta pidi disculpa si den nos tristesa nos por a lubida 
algun famia. 


Ta participa cu acto di entiero lo tuma lugar diabierna 
7 di oktober 2022 pa 4’or di atardi saliendo sot di Misa 
Pro Catedral San Francisco di Asisi pa Santana Central 
Sabana Basora. 


E restonan mortal lo ta reposa for di 2’or di atardi den 
misa. 


Despues di entiero no por ricibi bishita di condolencia na 
cas 

Every life is noted and is cherished, 
and nothing loved is ever lost or perished. 


Lagrima y flornan por seca, su recuerdonan y tur loke el a haci y significa pa nos, lo 
keda graba pa semper den nos mente y curason. 
“Cerca Dios mi alma ta na paz, ta di DJ’E mi salbacion ta bin” 
Salmo 62:1 


Hopi aprecia pa conocir y amistadnan! Persona dushi, special y admira pa un 
persona sencillo, humilde, amable y cu gran cariño. 
No tin palabra pa expresa nos inmenso y profundo dolor di tristeza. 
Na tur cu a conoce y a stima nos querida mama nos kier a comparti su fayesimento; 
a bai sosega: 


Sra. Vda Emilia 
van der Linde Schwengle 
Cariñosamente yama: “Chichi of Mai” 
Esposa di nos tan stima: †Rosendo “Crismo” van der Linde 


Na nomber di su: 
Yiunan stima: 
Roland “Roy” van der Linde & Daisy Cuas y yiunan 
Judith Kock van der Linde & †Ricardo Kock y yiunan 
Rosendo “Ronny” van der Linde & Edith van der Linde Croes y yiunan 
†Franklin “Frenky” van der Linde & Vivian van der Linde Ruiz y yiu 


Rumannan: 
†Francisco “Chico” Maria & †Ana Maria Maria Wouters y famia 
†Mario Schwengle & Chitana Schwengle Wouters y famia 
† Sylvio Schwengle & ex Ramira Wouters & famia 
†Francisco Schwengle & †Onsy Schwengle Lopez y famia 
†Jozef “Sep” Schwengle & †Lina Schwengle Bareño y famia 
†Carmen Schwengle & Roberto Croes y famia 
†Carmen Noguera Martijn & †Ireno Martijn y famia 
Olga Fradl Schwengle & †Henflih Fradl y famia 
Isnarda “Ina” Schwengle Koolman & Rosindo Koolman y famia 
Maxima Franken Schwengle & †Marcelino Franken yiu y famia 
Myrna Schwengle Vasco & †Hernando “Mono” Vasco y famia 
Consuegra: Yolanda de Cuba 


Nieto y nietanan stima di su curazon: 
Juliet “Gina” 
Emily 
Rochéndra 
Roland 


Bisanieta(o)nan stima, iha y ihastronan hopi aprecia pe, prima y primonan, sobrina(o) 
nan y amiganan stima di cas. 


Ayudantenan queri: Ckris, Maura, Cecilia y Disa 


Organisacionan hopi special di nos defunto stima caminda ela dedica cu hopi amor 
y diciplina for di su niñes, hubentud y te unda e tabata por su biehes: Legion di Maria, 
San Hose, San Hudas, San Antonio, Miguel Arcangel, Koor Mixto di Savaneta y Flor di 
Brazil. 
Demas famia: Schwengle, van der Linde, Ruiz, Maria, Noguera, Croes, Kock, de 
Cuba, Fradl, Maduro, Koolman, Vasco, Franken, Wouters, Abreu, Swaen, Cuas, 
Lou-A-Cham, Bareño, Lopez, Martijn, Paskel, Arends, Henriquez, Hernandez, Jaimes, 
Colina 


Ta participa acto di entiero cual lo tuma lugar diaranson 05 october 2022 for di 2or te 
cu 4or na Misa Sagrado Curazon na Savaneta. 


Nos ta lamenta cu despues di entiero nos lo no por ricibi bishita di condolencia na 
cas. Nos mas sincero suplica di disculpa si den nos tristesa inmenso nos lo por a lubida 
un of mas famia of conocir. 


Alex 
Roschénell 
Jendrick 
Franco 


Drenta su portanan cu gradicimento, 
drenta su tempel cu cantica di alabansa, 
glorific’e, bendiciona su Nomber. 
Salmo 100:4 



Carmen S. Koolman 
* 8 januari 1940 - † 26september 2022 


Casa: 
†Carlos Julio Perez-Acevedo 


Yiu: 
Caroliz Julaika Perez-Acevedo 


Rumannan: 
Lindo Koolman y famia 
Juchi Koolman y Mieke Koolman y famia 
Erie Wassenaar y Susan Wassenaar y famia 
Tica Koolman y famia 
Max Koolman y Lillian Besselink y famia 


Subrinonan, primo(a)nana, amigo y 
conocirnan, bisinanan. 


Famia escoji: 
Heidee Martinez (enfermera), y 
Dr. Alberto Chacon Aponte 


Demas famia: Koolman, Croes, y Perez. 


Demas famianan, amigonan y amiganan 
na Curacao, Colombia, Merca, Hulanda. 
Swisa, Australia, y Venezuela. 


Ta invita pa acto di despedida cu lo tuma 
lugar Diahuebs dia 6 di oktober na Aurora 
Funeral Home di 7’or pa 9’or di anochi. 


Acto di cremashon lo tuma lugar den seno 
familiar. 
Despues di cremashon no ta ricibi bishita di 
condolencia na cas. 


Nos disculpa si den nos tristeza nos por a 
lubida cualquier persona. 

